8.9.2022.
HR
Službeni list Europske unije
C 345/5
V. (Objave)
SUDSKI POSTUPCI
SUD EFTA-E Zahtjev za savjetodavno mišljenje Suda EFTA-e koji je 14. ožujka 2022.
podnio Oslo tingrett u predmetu Stendi AS & Norlandia Care Norge AS protiv Oslo kommune v/ordføreren (Predmet E-4/22) (2022/C 345/04) Dopisom Sudu EFTA-e od 14. ožujka 2022., zaprimljenim u pisarnicu Suda 30. ožujka 2022., Oslo tingrett (Okružni sud u Oslu) podnio je zahtjev za savjetodavno mišljenje u predmetu Stendi AS & Norlandia Care Norge AS protiv Oslo kommune v/ordføreren o sljedećim pitanjima: O tome je li javna nabava obuhvaćena konceptom usluge ili nije: 1.
Treba li naplatni ugovor kojim se predviđa dugoročno stavljanje na raspolaganje mjesta u domovima za starije i nemoćne, čija se nabava izvršava pod uvjetima opisanima [u zahtjevu], smatrati ugovorom o pružanju „usluga” u smislu članka 2. stavka 1. točke 9.
Direktive 2014/24/EU?
O iznimci iz članka 32.
Sporazuma o EGP-u u pogledu izvršavanja službenih ovlasti: 1.
Utječu li na mogućnost javnog naručitelja da se pozove na iznimku iz članka 32.
Sporazuma o EGP-u u vezi s člankom 39. sljedeći elementi: a) predmetne usluge već su bile predmet ugovora o javnim uslugama između javnog naručitelja i neprofitnih organizacija i drugih (neprofitnih) pružatelja usluga?
b) drugi javni naručitelji u istoj državi i dalje odlučuju sklapati ugovore za istovjetne usluge s neprofitnim organizacijama i drugim (neprofitnim) pružateljima usluga?
c) ovlast za donošenje odluka o prisilnoj zdravstvenoj skrbi za osobe koje nemaju pravnu sposobnost za davanje pristanka, a koje se protive toj zdravstvenoj skrbi, ne dodjeljuje se izravno ugovaratelju javnog naručitelja, nego zdravstvenom osoblju koje radi za ugovaratelja? 2.
Kako treba tumačiti izraz „čak i povremeno” iz članka 32.
Sporazuma o EGP-u u vezi s člankom 39.?
O rezervi za neprofitne organizacije: 1.
Protivi li se člancima 31. i 36.
Sporazuma o EGP-u i člancima od 74. do 77.
Direktive 2014/24/EU nacionalni propis koji javnim naručiteljima dopušta da pravo sudjelovanja u postupcima javne nabave u području zdravstvenih i socijalnih usluga rezerviraju za „neprofitne organizacije” pod uvjetima predviđenima predmetnim nacionalnim propisom?